SETบ่ายรอปัจจัยหนุน เก็งฯ 3 หุ้น downside จำกัด-ราคาถูก
SETบ่ายรอปัจจัยหนุน เก็งฯ 3 หุ้น downside จำกัด-ราคาถูก
17 มี.ค. 2560

SETบ่ายรอปัจจัยหนุน แนะเก็งฯ 3 หุ้น downside จำกัด valuation ถูก
ข่าวหุ้นธุรกิจออนไลน์รายงาน ตลาดหุ้นไทยดัชนี SET ภาคเช้า (17 มี.ค.) เงียบเหงาไปถนัดตา แม้ดัชนีฯจะยืนในแดนบวกได้จาก Sentiment นอกประเทศที่เป็นบวกอยู่ แต่ตลาดขาดปัจจัยผลักดันในช่วงนี้ หลังเฟดขึ้นดอกเบี้ยไปแล้ว อย่างไรก็ดีให้จับตา Fund Flow ของทั้งสถาบัน และนักลงทุนต่างชาติ ว่าจะมีการกลับทิศหรือไม่ โดยบ่ายนี้ตลาดฯคงจะยังเงียบเหงาอยู่  พร้อมให้แนวรับ 1,550-1,540 แนวต้าน 1,565 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ดูเงียบเหงาลงไปถนัดตา แม้ว่าดัชนีฯจะอิงในทางบวกอยู่ จาก Sentiment นอกประเทศที่เป็นบวก แต่ตลาดฯก็ขาดปัจจัยผลักดันในช่วงนี้ หลังจากที่รับรู้เรื่องธนาคารกลางสหรัฐ (เฟด) ได้ปรับขึ้นอัตราดอกเบี้ยไปแล้ว ซึ่งก็เป็นปัจจัยระยะสั้นที่จบลงไปแล้ว ตอนนี้เงินบาทก็กลับมาแข็งค่า ขณะที่เงินดอลลาร์สหรัฐฯอ่อนค่าลง
อย่างไรก็ดี ให้จับตา Fund Flow ของทั้งสถาบัน และนักลงทุนต่างชาติ ว่าจะมีการกลับทิศหรือไม่ เพราะจากวานนี้จะเห็นได้ว่านักลงทุนสถาบันซื้อมาก และนักลงทุนต่างชาติก็ได้ทำ long ในตลาดอนุพันธ์มาก
พร้อมให้ติดตามนโยบายของนายโดนัลด์ ทรัมป์ ประธานาธิบดีสหรัฐ ต่อไป และการเลือกตั้งในฝรั่งเศสที่จะมีขึ้นในเดือนหน้า แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังเงียบเหงา พร้อมให้แนวรับ 1,550-1,540 จุด ส่วนแนวต้าน 1,565 จุด
 
บล.ธนชาต ระบุในบทวิเคราะห์ ( 17 มี.ค.) ระบุว่า Relief rally ของ SET (การปรับขึ้นเนื่องจากการคลายกังวลว่า Fed จะเร่งการขึ้นดอกเบี้ยเร็วมาก) อ่อนแรงกว่าที่คาดไว้.ลุ้น SET ปิดเหนือ 1,558 จุด หรือสูงกว่า  เพื่อรักษา momentum และปรับขึ้นต่อได้ในสัปดาห์หน้า ไปทดสอบ 1,580/1,595 จุด
อย่างไรก็ดีเราแนะนำเพียง “Trading” เนื่องจากยังคงมองว่า SET มี valuation ที่แพง แนะนำ “ซื้อ” หุ้นที่ downside จำกัด valuation ถูก และสามารถเป็น catch up play ได้ อย่าง ESSO (คาดงบ 1Q17 จะออกมาดี, PE ถูกมากที่ 6x), KKP (ปันผลทั้งปีสูง 8.6% โดยมี XD ครั้งแรกปลายเดือน เม.ย. 4 บาท และคาดกำไรเติบโตปีละ 7-8%) และ “เก็งกำไร” AAV คาดงบ 1Q17 จะออกมาดี หนุนโดยนักท่องเที่ยวจีนเดือน ม.ค. ที่ฟื้นตัวแข็งแกร่ง
“เก็งกำไร” AAV: 1) มองกำไร 1Q17 จะออกมาดี หนุนโดยการฟื้นตัวแรงของจำนวนนักท่องเที่ยว โดยเฉพาะนักท่องเที่ยวจีน และราคาน้ำมันเครื่องบินที่อยู่ในระดับไม่สูง (2M16 ราคาเฉลี่ยที่ US$66 และปัจจุบันอยู่ที่ US$62 ต่ำกว่าสมมติฐานระยะ 2-3 ปี ของเราที่ $US65-72/bbl) 2) คู่แข่งเริ่มชะลอการขยายฝูงเครื่องบิน ส่งผลให้สถานการณ์การแข่งขันที่รุนแรงน่าจะผ่อนคลายลง 3) valuation ของ AAV อยู่ในระดับที่ไม่แพง ที่ PE 12-13x เทียบกับค่าเฉลี่ยในอดีตที่ 15x 4) ราคายังปรับตัวขึ้นไม่มาก และทางเทคนิคมีโอกาสสร้างรูปแบบ double bottom เพื่อกลับไปทดสอบ 6.4/6.6 บาท
 
สรุป 5 หลักทรัพย์ที่มีมูลค่าการซื้อขายสูงสุด          
GL      มูลค่าการซื้อขาย 1,052.96 ล้านบาท ปิดที่ 17.90 บาท เพิ่มขึ้น 0.50 บาท
AJD     มูลค่าการซื้อขาย   691.33 ล้านบาท ปิดที่   1.46 บาท ลดลง 0.23 บาท
PTT     มูลค่าการซื้อขาย   673.66 ล้านบาท ปิดที่ 398.00 บาท เพิ่มขึ้น 1.00 บาท
MTLS    มูลค่าการซื้อขาย   663.73 ล้านบาท ปิดที่ 31.25 บาท ลดลง 0.75 บาท
ADVANC มูลค่าการซื้อขาย   572.29 ล้านบาท ปิดที่ 175.00 บาท ราคาไม่เปลี่ยนแปลง
 